text: Cléomadès errant li dist 
   Que par léens savoir feïst 
   Que il estoit là revenus. 
   Et cil n'est pas arresteüs, 
   Ains est partout léens alez. 
   À chascuns dist : "Levez ! levez! 
   N'est pas Cléomadès perdug. 
   En ce chastel est descenduz.
   PageV02P175
   Trestout certainement le sai, 
   Car hui en ce jour veü l'ai ; 
   Et, si n'est pas li jours moult viex, 
   Nepourquant le vi mes iex 
   Hui en ce jour puis k'ajorna. 
   Honnis soit qui plus dormira : 
   Et si vous di, à bone estrine, 
   Que ramené a Clarmondine 
   Qui li fu de Crompart emblée ; 
   Sachiez que il l'a ramenée."
  